אוניברסיטת ביילור

**אוניברסיטת ביילור** (באנגלית: **Baylor University**) היא אוניברסיטת מחקר בפטיסטית פרטית ב, טקסס, ארצות הברית. היא נוסדה בשנת 1845 על ידי הקונגרס של רפובליקת טקסס. הקמפוס של האוניברסיטה, השוכן באמצע הדרך בין מטרופולין דאלאס-פורט וורת'-ארלינגטון לבין בירת המדינה אוסטין, משתרע על פני כאלף אקר (כ-400 הקטאר). האוניברסיטה, שנקראת על שם רוברט אמט בלדסו ביילור , ששימש כשופט בבית משפט העליון של רפובליקת טקסס, מסונפת לוועידה הכללית הבפטיסטית של טקסס.

נכון לסתיו 2024, בביילור לומדים כ-20,626 סטודנטים (14,915 לתואר ראשון ו-5,711 לתואר שני) והיא אחת מ-146 אוניברסיטאות בארצות הברית המוגדרות בסיווג קרנגי למוסדות השכלה גבוהה בדרג R1 – הוצאות מחקר ותפוקות דוקטורים גבוהות מאוד.

לביילור 17 קבוצות ורסיטי (ספורט מכללות) – שבע לגברים ועשר לנשים, המתחרות באזור ביג 12 של חטיבה I של ה-NCAA. הקבוצות, שמכונות ה"ברס" , משחקות בצבעים ירוק וזהב, וזכו בסך הכל בחמש אליפויות NCAA: אחת בטניס גברים (2004), אחת בכדורסל גברים (טורניר אליפות המכללות בכדורסל 2021) ושלוש בכדורסל נשים (טורניר אליפות המכללות בכדורסל נשים 2005, 2012 ו-2019).

## היסטוריה
ימין|ממוזער|רוברט אמט בלדסו ביילור, שעל שמו נקראת האוניברסיטה
בשנת 1841 הוחלט בישיבת איגוד הבפטיסטים המאוחדים לאמץ את הצעתם של הכומר ויליאם מילטון טריון  ורוברט אמט בלדסו ביילור  להקים אוניברסיטה בפטיסטית ברפובליקת טקסס. האוניברסיטה נקראה על שם ביילור, שכיהן כחבר בית הנבחרים של קנטקי, בית הנבחרים של אלבמה ובית הנבחרים של ארצות הברית מאלבמה מטעם המפלגה הוויגית. היו שבתחילה רצו לקרוא לאוניברסיטה החדשה "סן חסינטו", על שם הקרב המכריע ב בו ניצחו הטקסנים את מקסיקו.

בסתיו 1844 עתרה אגודת החינוך הבפטיסטי של טקסס לקונגרס של רפובליקת טקסס בבקשה להקים אוניברסיטה בפטיסטית. נשיא הרפובליקה אנסון ג'ונס חתם על חוק הקונגרס ב-1 בפברואר 1845, ובכך ייסד רשמית את אוניברסיטת ביילור. המייסדים בנו את קמפוס האוניברסיטה המקורי בעיר אינדפנדנס. הכומר ג'יימס האקינס, המיסיונר הבפטיסטי הראשון בטקסס, היה מגייס הכספים הראשון של ביילור, ונחשב לאב המייסד השלישי של האוניברסיטה. מנהיג המהפכה הטקסנית, סם יוסטון, תרם את התרומה הראשונה בסך 5,000 דולר להקמת האוניברסיטה.

בשנת 1849 התחילו ביילור ואבנר ס. ליפסקום, שופט בית משפט העליון של טקסס, ללמד שיעורים ב"מדע המשפט", מה שהפך את ביילור לאוניברסיטה הראשונה בטקסס והשנייה ממערב למיסיסיפי שלימדה משפטים. במהלך תקופה זו קיבל סטיבן דקאטור רואו את התואר הראשון שהוענק על ידי ביילור. האישה הראשונה שקיבלה תואר אקדמי מהאוניברסיטה, מרי קוואנו ג'נטרי, עשתה זאת בשנת 1855.

במהלך מלחמת האזרחים האמריקנית עזבו סטודנטים גברים רבים את האוניברסיטה על מנת להילחם בצבא הקונפדרציה. לאחר תבוסתה של קונפדרציית המדינות של אמריקה המלחמה החלה העיר אינדיפנדנס להתדרדר, וב-1885 עברה האוניברסיטה ל. ב-1887 חזרה האוניברסיטה לחינוך מעורב מגדרית, לאחר שדגלה בחינוך נפרד מגדרית מאז 1851.

האוניברסיטה קיבלה לראשונה סטודנטים אפרו-אמריקאים בשנת 1964. הבוגר השחור הראשון היה רוברט גילברט.

איסור על צורות שונות של התנהגות מינית, כולל "מעשים הומוסקסואליים", היה תקף בקוד ההתנהגות של האוניברסיטה עד שנת 2015.

בשנת 2021 פרסמה ביילור דוח היסטורי עצמאי המכיר בבעלות על עבדים בעבר ובתמיכה בקונפדרציה על ידי ר. א. ב. ביילור ושני מייסדים נוספים.

## מוסדות לימודיים באוניברסיטה
* המכללה לאמנויות ומדעים
* בית הספר לעבודה סוציאלית על שם דיאנה ר. גרלנד
* הסמינר התאולוגי על שם ג'ורג' וו. טרואט
* בית ספר לתארים מתקדמים
* בית הספר לעסקים של האנקמר
* קולג' ההצטיינות
* בית הספר למשפטים
* בית הספר לסיעוד על שם לואיז הרינגטון
* מכללת רובינס לבריאות ומדעי האדם
* בית הספר לחינוך
* בית הספר להנדסה ומדעי המחשב
* בית הספר למוזיקה

## בוגרים בולטים
[ממוזער|[פאט מוריס נף כיהן כחבר בית הנבחרים של טקסס (1899–1905) וכמושל טקסס ה-28 (1921–1925) מטעם המפלגה הדמוקרטית, וכנשיאה השמיני של האוניברסיטה בשנים 1932–1947]]

### ספורטאים
[ממוזער|[וי. ג'יי. אדג'קום במדי ביילור בטורניר אליפות המכללות בכדורסל 2025, לאחריו נבחר במקום השלישי בדראפט ה-NBA 2025 על ידי פילדלפיה 76']]

* מייקל ג'ונסון, אתלט זוכה ארבע מדליות זהב אולימפיות ושיאן העולם לשעבר
* ג'רמי וורינר, אתלט זוכה שלוש מדליות זהב ומדליית כסף אולימפית, שיאן העולם לשעבר
* קיי סי לייטפוט, אתלט המתחרה בקפיצה במוט
* דניס לינדסי, ג'נרל מנג'ר של יוטה ג'אז מה-NBA
* מייקל ויליאמס, כדורסלן עבר ב-NBA
* ויני ג'ונסון, כדורסלן עבר שזכה עם דטרויט פיסטונס בשתי אליפויות ה-NBA
* טוריאן פרינס, כדורסלן מילווקי באקס מה-NBA
* אפיי יודו, כדורסלן עבר אמריקאי-ניגרי ב-NBA שזכה עם פנרבחצ'ה ביורוליג ב-
* קרטיס ג'רלס, כדורסלן עבר שזכה עם גלאטסראיי ביורוקאפ ב- ועם הפועל ירושלים באליפות המדינה בכדורסל ב-
* קווינסי אייסי, כדורסלן עבר ב-NBA שזכה עם מכבי תל אביב באליפות המדינה בכדורסל ב- ומשמש כעוזר מאמן דאלאס מאבריקס מה-NBA
* ג'ונתן מוטלי, כדורסלן הפועל תל אביב שזכה עימה ביורוקאפ ב-
* איש ויינרייט, כדורסלן הפועל תל אביב שזכה עימה ביורוקאפ ב-2025
* פייר ג'קסון, כדורסלן מכבי תל אביב שזכה עימה באליפות המדינה בכדורסל ב-
* בריטני גריינר, כדורסלנית שזכתה שלוש פעמים בטורניר הכדורסל האולימפי ופעמיים באליפות העולם בכדורסל נשים ונבחרה ראשונה בדראפט ה-WNBA 2013. זכתה עם ביילור בטורניר אליפות המכללות בכדורסל נשים 2012
* רויס אוניל, כדורסלן פיניקס סאנס מה-NBA
* דביון מיטשל, כדורסלן מיאמי היט מה-NBA שזכה עם ביילור בטורניר אליפות המכללות בכדורסל 2021
* קיונטה ג'ורג', כדורסלן יוטה ג'אז מה-NBA
* וי. ג'יי. אדג'קום, כדורסלן בהאמי בפילדלפיה 76' מה-NBA

## גלריה

קובץ:Bill_Daniels_Student_Center,_Baylor_University_(2006).jpg|מרכז הסטודנטים על שם ביל דניאל
קובץ:Tidwell_Bible_Building.jpg|בניין הביבליה על שם טידוול
קובץ:Truett_Seminary_at_Baylor_University_(2006).jpg|הסמינר התאולוגי על שם טרואט
קובץ:Mayborn_Museum.jpg|מוזיאון מייבורן
קובץ:Bu_patneff.jpg|היכל פאט נף, על שם מושל טקסס לשעבר שכיהן גם כנשיא אוניברסיטת ביילור
קובץ:Judgebaylorfixed.jpg|פסלו של ר. א. ב. ביילור, שעל שמו נקראת האוניברסיטה
קובץ:Burleson.jpg|ה-Quadrangle, ארבעה בניינים בולטים בקמפוס
קובץ:Baylor_Science_Building_(panoramic_picture)_-_Baylor_University,_Waco,_Texas.jpg|בניין המדע של ביילור
קובץ:Baylor_University's_McLane_Stadium.JPG|אצטדיון מקליין, האצטדיון הביתי של הברס, קבוצת הפוטבול של האוניברסיטה
קובץ:McLane_Stadium_facingsouth7.16.14.jpg|מבט מבפנים על אצטדיון מקליין
קובץ:Ferrell center 2008.jpg|פרל סנטר, אולמה הביתי של קבוצת כדורסל המכללות של האוניברסיטה


## קישורים חיצוניים

## הערות שוליים

*
ביילור